cyanic-selkie/wikianc huggingface dataset:
मोंटेगू-चेम्सफोर्ड सुधार
पृष्ठभूमि
प्रथम विश्व युद्ध के समय मित्र राष्ट्रों ने यह घोषणा किया था कि वे यह युद्ध विश्व में लोकतंत्र को सुरक्षित रखने के लिए तथा आत्म निर्णय के अधिकार के लिए लड़ रहे हैं। इसी कारण भारतीयों ने भी ब्रिटिश सरकार को इस युद्ध में अपना पूर्ण सहयोग प्रदान किया था। लेकिन युद्ध की समाप्ति पर भारतीयों को घोर निराशा हुई, क्योंकि उन्हें कोई विशेष सुविधा प्रदान नहीं की गई। युद्ध के दौरान ही होमरूल आंदोलन आरंभ हो गया। कांग्रेस और मुस्लिम लीग में भी समझौता हो गया। अंग्रेज के उदारवादी और उग्रवादी भी आपस में मिल गए भारत से कई क्षेत्रों में क्रांतिकारी क्रियाकलाप भी आरंभ हो गया। इसी बीच महात्मा गांधी के भारत के राजनीति में प्रवेश करने से देशवासियों में एक नया आत्मविश्वास पैदा हो गया। 1909 में जो अधिनियम पारित किया गया था उसे भी भारतीय संतुष्ट नहीं थे। ऐसी परिस्थिति में भारत मंत्री मांटेगू ने ब्रिटिश संसद में घोषणा किया कि सरकार भरतीयों को प्रशासन में अधिक संख्या में सम्मिलित करें उत्तरदायी सरकार की स्थापना करना चाहती है। अतः भारत मंत्री मांटेग्यू या मांटेगू और वायसराय चेम्सफोर्ड एक सम्मिलित रिपोर्ट ब्रिटिश संसद में भेजा और उसी आधार पर संसद में 1919 ईस्वी का अधिनियम पारित किया, जिसे मांटेग्यू चेम्सफोर्ड सुधार या मांटफोर्ड सुधार कहते हैं।
सुधार
इस अधिनियम के द्वारा केंद्र प्रांतों के बीच शक्तियों के दायित्व को स्पष्ट रूप से बांट दिए गए। प्रतिरक्षा, विदेशी मामले,रेलवे, मुद्रा, वाणिज्य,संचार, अखिल भारतीय सेवाएं केंद्र सरकार को सौंप दिया। प्रांत विषयों को दो श्रेणियां में बांट दिया। पहला रक्षित और दूसरा हस्तांतरित। भूमि राजस्व न्याय, पुलिस, जेल, इत्यादि को रक्षित श्रेणी में रखा गया। कृषि, उद्योग, शिक्षा, स्वास्थ्य आदि को स्थानांतरित क्षेत्र में रखा गया। रक्षित श्रेणी के कारण प्रांतों में दोहरे शासन की व्यवस्था आरंभ हुई।
सरडामध्ये विसाड, पिथौरागढ (सदर) तहसील
सरडामध्ये विसाड, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
मोंटेगू-चेम्सफोर्ड सुधार
सुधार
1919 के अधिनियम के अनुसार प्रांतीय व्यवस्थापिका एक सदन की बनाई गई। इसे लेजिसलेटिव काउंसिल कहा जाता था। सभा कार्यकाल 3 वर्ष निर्धारित किया गया। विभिन्न प्रांतों में सदस्यों की संख्या अलग-अलग थी। 70% सदस्य निर्वाचित होंगे और 30% गवर्नर द्वारा मनोनीत होंगे। मनोनीत सदस्य में से 20% सरकारी और 10% गैर सरकारी होंगे। प्रांतीय विषयों को रक्षित और हस्तांतरित दो श्रेणियां में बांट दिया गया। रक्षित विषयों पर नियंत्रण गवर्नर जनरल और उसकी कौंसिल को था। हस्तांतरित विषयों पर नियंत्रण मंत्रियों का होता था। इन मंत्रियों को निर्वाचित विधान परिषद के सदस्य करते थे। किसी भी विधेयक को प्रस्तुत करने से पहले गवर्नर के अनुमति लेनी पड़ती थी। गवर्नर की मंजूरी के बिना कोई भी विधेयक कानून का रूप नहीं ले सकता था। गवर्नर किसी भी विधेयक को पुनर्विचार के लिए विधान परिषद में लौटा सकता था। बजट पर सदस्यों का मतदान का अधिकार था। इस प्रकार विधान परिषद के अधिकार सीमित ही थे।
गवर्नर जनरल की शक्तियां
वास्तविक प्रशासनिक शक्तियां गवर्नर जनरल के हाथों में ही केंद्रित था। गवर्नर जनरल भारत सचिव के माध्यम से ब्रिटिश संसद के प्रति उत्तरदायी होता था, भारतीय जनता के प्रति नहीं। गवर्नर जनरल की कार्यकरिणी परिषद में कुछ परिवर्तन किए गए।प्रशासनिक की हर शाखा में भारतीयों के शामिल करने के बढ़ते मांग को ध्यान में रखते हुए गवर्नर जनरल की कार्यकरिणी के 6 सदस्यों में से तीन भारतीय सदस्यों की नियुक्ति का प्रावधान रखा गया। परंतु भारत के सदस्यों को प्रशासन के कम महत्वपूर्ण विभाग जैसे कानून, शिक्षा, श्रम, स्वास्थ्य या उद्योग आदि दिए गए। भारत के सदस्य गवर्नर जनरल के प्रति उत्तरदायी थे तथा गवर्नर जनरल भारत सचिव के माध्यम से ब्रिटिश संसद के प्रति उत्तरदायी था।
केंद्र में दो सदन वाली विधानसभा के निचले सदन के 145 सदस्यों में से 30 सदस्यों का चुनाव पृथक मुसलमान निर्वाचन मंडल के द्वारा चुना जाता था, जो केवल मुसलमान होंगे। सिखों को भी सांप्रदायिक राजनीति के अंतर्गत विशेषाधिकार प्रदान किए गए। सिखों को भी पृथक निर्वाचन मंडल में शामिल किया गया। मुसलमान और सिखों को जनसंख्या के आधार पर नहीं बल्कि उनके राजनीतिक महत्व के आधार पर प्रांतीय विधान मंडलों में स्थान प्रदान किया गया। मताधिकार संपत्ति विषयक योग्यता पर आधारित था। सरकार को टैक्स के रूप में एक निश्चित रकम अदा करने वाले को ही मताधिकार प्राप्त था। सन 1920 में भारत की कुल जनसंख्या 14 करोड़ 17 लाख थी, जिसमें से केवल 53 लाख लोगों को अर्थात 5% वयस्क लोगों को ही मताधिकार प्राप्त था। महिलाओं को मताधिकार नहीं दिया गया था न ही उन्हें चुनाव में खड़े होने का अधिकार था, जबकि 1918 में ब्रिटेन में महिलाओं को मताधिकार प्रदान किया गया था।
अलोचना
1919 ईस्वी के अधिनियम से भारतीयों को घोर निराशा हुई। यह अधिनियम भारतीयों की आशाओं और आकांक्षाओं को संतुष्ट करने में असफल रहा। अधिनियम भारतीयों की स्वशासन की मांग को पूरी तरह से अस्वीकार कर दिया। ब्रिटिश सरकार ने भारतीयों को राजनीतिक शक्ति देने का एक बहाना बनाया लेकिन वास्तविक शक्ति अभी भी अंग्रेजों के ही हाथों में रह गई। यह अधिनियम ब्रिटिश शासन के निरंकुश स्वरूप को नहीं बदल पाया। कांग्रेस और मुस्लिम लीग दोनों ने इसका विरोध किया। इस अधिनियम के बारे में मोतीलाल नेहरू ने कहा, 'ऐसा लगता है जैसे जो कुछ एक हाथ से दिया गया उसे दूसरे हाथ से ले लिया गया।' अतः भारतीयों का असंतोष चरम सीमा पर पहुंच गया। भरतीयों में इस प्रकार के असंतोष को देखकर ब्रिटिश सरकार ने उनके आंदोलनों का दमन करने के लिए एक नए हथियार का प्रयोग किया। जिसे रॉलेट एक्ट कहते हैं।
प्रतीक पी पाटिल
श्री प्रतीक पी पाटिल को भारत सरकार की पंद्रहवीं लोकसभा के मंत्रीमंडल में भारी उद्योग एवं सार्वजनिक उपक्रम राज्यमंत्री में मंत्री बनाया गया है।
नई दिल्ली-चेन्नई मुख्य रेलमार्ग
दिल्ली-नागपुर-चेन्नई रेलमार्ग, भारत में स्थित एक रेलवे मार्ग है जो भारत के दक्षिणी भाग पूर्वी तटीय मैदानों, पूर्वी घाटों, दक्कन के पठार और यमुना घाटी से होते हुए, चेन्नई और दिल्ली को जोड़ती है। यह 2182 km की दूरी तय करती हुई, दिल्ली, हरियाणा, उत्तर प्रदेश, राजस्थान, मध्य प्रदेश, महाराष्ट्र, तेलंगाना, आंध्र प्रदेश और तमिलनाडु राज्य से गुजरती हैं। मार्ग का उपयोग ग्रैंड ट्रंक एक्सप्रेस द्वारा किया जाता है और इसलिये कई बार इसे ग्रैंड ट्रंक मार्ग द्वारा संदर्भित किया जाता है।
खंड
2182 km लंबी ट्रंक मार्ग, महानगरों को जोड़ने वाली इस लंबी और व्यस्त ट्रंक मार्ग को अधिक विस्तार से सम्भालने के लिये बीच में कई छोटे खंडो विभाजित किया गया है:
इतिहास
आगरा-दिल्ली कॉर्ड 1904 में चालु किया गया था। नई दिल्ली के निर्माण (1927-28 में उद्घाटन) के दौरान इसके कुछ हिस्सों को स्थानांतरित कर दिया गया था।
आगरा-ग्वालियर लाइन 1881 में ग्वालियर के महाराजा द्वारा बनवाया गया और यह सिंधिया राजकीय रेलवे बन गई।
भारतीय मिडलैंड रेलवे ने 1889 में ग्वालियर-झाँसी लाइन और झाँसी-भोपाल लाइन का निर्माण किया।
भोपाल-इटारसी लाइन भोपाल की बेगम द्वारा 1884 में बनवाया गया था। इटारसी को 1923 और 1924 के बीच नागपुर से जोड़ा गया था।
नागपुर-बल्हारशाह मार्ग के निर्माण की अवधि अनिश्चित है।
विजयवाड़ा-चेन्नई रेलमार्ग का निर्माण 1899 में हुआ था।
वाडी-सिकंदराबाद रेलमार्ग का निर्माण 1874 में हैदराबाद के निज़ाम द्वारा वित्तपोषण के साथ किया गया था। यह बाद में निजाम के गारंटीड स्टेट रेलवे का हिस्सा बन गया। 1889 में, निज़ाम के गारंटीड स्टेट रेलवे की मुख्य लाइन को विजयवाड़ा तक विस्तारित किया गया था, जिसे तब बेजवाड़ा के नाम से जाना जाता था।
1929 में काजीपेट-बल्हारशाह लिंक के पूरा होने के साथ, चेन्नई सीधे दिल्ली से जुड़ा गया।
विद्युतीकरण
विजयवाड़ा-चेन्नई खंड 1980 तक विद्युतीकृत हो गया।
विजयवाड़ा-काजीपेट खंड को 1985-88 में विद्युतीकृत किया गया था।
काजीपेट- रामागुंडम -बलशाह-नागपुर खंड को 1987-89 में विद्युतीकृत किया गया था।
1988-89 में भोपाल-इटारसी खंड और 1990-91 में नागपुर-इटारसी खंड का विद्युतीकरण किया गया ।
आगरा-भोपाल खंड को 1984-89 में विद्युतीकृत किया गया था।
1982-85 में आगरा-फरीदाबाद खंड का विद्युतीकरण किया गया।
गतिसीमा
दिल्ली-चेन्नई रेलमार्ग (ग्रैंड ट्रंक मार्ग) को "ग्रुप ए" लाइन के रूप में वर्गीकृत किया गया है जो 160 किमी / घंटा तक की गति झेल सकती है।
यात्री यातायात
नई दिल्ली, मथुरा जंक्शन, आगरा कैंट।, ग्वालियर, झांसी, भोपाल, भोपाल हबीबगंज, नागपुर, रामागुंडम, वारंगल, विजयवाड़ा, नेल्लोर और चेन्नई सेंट्रल रेलवे स्टेशन, इस मार्ग पर, भारतीय रेलवे के शीर्ष सौ बुकिंग स्टेशनों में से एक हैं।
हीरा चतुर्भुज
दिल्ली-चेन्नई रेलमार्ग हीरे के चतुर्भुज का एक हिस्सा है। चार प्रमुख महानगरों (नई दिल्ली, मुंबई, चेन्नई और कोलकाता) को जोड़ने वाले मार्ग, उनके विकर्णों के साथ, जिन्हें हीरा चतुर्भुज के रूप में जाना जाता है, लगभग आधा माल और लगभग आधा यात्री यातायात इन रेलमार्गो से होता हैं, हालांकि ये कुल लंबाई का केवल 16 प्रतिशत ही हैं।
नाराय़णगञ्ज नगर निगम
नाराय़णगंज सिटी कॉर्पोरेशन यानि  नाराय़णगंज नगर निगम, बांग्लादेश के नाराय़णगंज नगर  में आधारित एक स्वशासित पौरप्रशासन निकाय व निगम-ऐक्य है, जिसपर बांग्लादेश के  नाराय़णगंज नगर के प्रशासन और विकास तथा नागरिक सुविधाओं से संबंधित प्रभार निहित किये गए हैं।  नाराय़णगंज, बांग्लादेश के  नाराय़णगंज विभाग में स्थित, बांग्लादेश के बृहत्तम् नगरों में से एक है। इस निकाय की स्थापना  नाराय़णगंज  के प्रशासन हेतु एक नगर पालिका के रूप में हुआ था, तत्पश्चात्, नगर के आकार और जनसंख्या में वृद्धि के मद्देनज़र इसे नगर निगम के स्तर पर उन्नतस्थ कर दिया गया।
कार्यपद्यति और प्रशासनिक ढाँचा
नाराय़णगंज सिटी कॉर्पोरेशन, देश के अन्य नगर-निकायों के सामान ही बांग्लादेश के स्थानीय प्रशासन नियमों के अंतर्गत्, नाराय़णगंज  नगर के विनियमन हेतु एक प्रशासनिक रचना है, जोकि अंत्यतः बांग्लादेश के स्थानीय प्रशासन एवं ग्रामीण विकास मंत्रालय के अंतर्गत है।
प्रशासन हेतु, निगम के क्षेत्र को विभिन्न थानों में विभाजित किया गया है, तथा प्रत्येक थाने को विभिन्न वार्डों में विभाजित किया गया है, जिनमें से प्रत्येक वार्ड, अनेक मोहल्लों में विभाजित है।
ईचम्पति गायत्री
ईचम्पति गायत्री जिन्हे वीणा गायत्री " के रूप में भी जाना जाता है। एक वीणा वादक हें जो पारंपरिक कर्नाटक संगीत शेली में वादन करती हें। उन्हें तमिलनाडु संगीत और ललित कला विश्वविद्यालय के पहले कुलपति के रूप में तमिलनाडु की मुख्यमंत्री जे जयललिता द्वारा नवंबर 2013 में नियुक्त किया गया था।  ईचम्पति गायत्री को 2002 में संगीत नाटक अकादमी पुरस्कार, 1984 में तमिलनाडु सरकार की ओर से डॉ एमजीआर का "कालीमामणि" पुरस्कार और 2011 में रोटरी क्लब, मद्रास से लाइफटाइम अचीवमेंट अवार्ड मिला। 2011 में तमिलनाडु की मुख्यमंत्री जे जयललिता ने ईचम्पति गायत्री को  चेन्नई, तिरुवयारु, मदुरै और कोयम्बटूर में तमिलनाडु सरकार के संगीत महाविद्यालयों के मानद निदेशक के रूप में नियुक्त किया गया। वर्ष 2017 में विश्व तमिल विश्वविद्यालय ने ईचम्पति गायत्री को डॉक्टरेट की उपाधि से सम्मानित किया गया।
नाराय़णगञ्ज नगर निगम
कार्यपद्यति और प्रशासनिक ढाँचा
यह निगम सरकारी अधिकारियों तथा निर्वाचित जनप्रतिनिधियों के सहभागीदारी से कार्य करती है। प्रति पंचवर्षीय काल पश्चात्, निगम चुनाव आयोजित होते हैं, जिनमे प्रत्येक वार्ड के नागरिक, नगर परिषद् में उनके प्रतिनिधित्व हेतु, एक पार्षद् का चयन करते हैं। संवैधानिक विधिनुसार, परिषद् के एक-चौथाई आसान, महिलाओं के लिए आरक्षित होते हैं। चुनाव के बाद, नगर परिषद्, अपने सदस्यों में से ही किसी एक को महापौर के रूप में निर्वाचित करती है, जोकि नगर निगम का अध्यक्ष तथा नगर प्रशासन का सर्वोच्च पदाधिकारी होता/होती है। निगम के कार्यो पर नियंत्रण अंत्यतः निर्वाचित अधिकारीयों का होता है।
सेवाएँ, कार्य व कर्त्तव्य
नाराय़णगंज नगर निगम, नाराय़णगंज नगर में निम्न कार्यों के लिए ज़िम्मेदार है:
ईचम्पति गायत्री
कैरियर
गायत्री ने 9 साल की उम्र में कार्यक्रम देने शुरू किया जब श्री पार्थसारथी स्वामी सभा ने उन्हें 1968 में अपने संत त्यागराज महोत्सव में प्रस्तुति देने के लिए आमंत्रित किया। गायत्री ने भारत और विदेशों में कई संगठनों से पुरस्कार और उपाधि प्राप्त की। गायत्री ने कई एल्बम भी जारी किए हैं।
उन्होंने विदेशों में जेसे संयुक्त राज्य अमेरिका, यूनाइटेड किंगडम, फ्रांस, जर्मनी, सिंगापुर और मलेशिया में भी कई प्रदर्शन किये हैं। वह संगीतकार ए॰ आर॰ रहमान का 'जन गण मन' 'गान ट्रैक के जाने माने कलाकारों में से एक थी।
श्लेष्माशोथ
आहार नाल के भीतरी श्लेष्मा परत के शोथ को श्लेष्माशोथ (Mucositis) कहते हैं। इसमें कष्टकारक शोथ के साथ-साथ श्लेष्मा में अल्सर भी हो जाते हैं। श्लेष्माशोथ प्रायः कैंसर के उपचार के लिए दिये जाने वाले रसायनचिकित्सा (कीमोथिरैपी) और विकिरणचिकित्सा (रेडियोथिरैपी) के बुरे प्रभाव के रूप में सामने आती है। श्लेष्माशोथ, पूरे आहारनाल में कहीं भी हो सकती है। मुख के अन्दर की श्लेष्मा के शोथ को मुखश्लेष्मा शोथ (oral mucositis) कहते हैं। कैंसर चिकित्सा में प्रायः ही मुख श्लेष्मा शोथ की समस्या पैदा हो जाती है।
सिद्धार्थ शंकर गौतम
सिद्धार्थ शंकर गौतम जन्म: 02 फरवरी, 1986, ललितपुर (उ.प्र.)। शिक्षा: एम.ए. (जनसंचार)। रचना-संसार: ‘वैचारिक द्वंद्व’, ‘लोकतंत्र का प्रधानसेवक’, ‘संघ: राष्ट्र भावना का जाग्रत् प्रहरी’, ‘सनातन संस्कृति का महापर्व: सिंहस्थ’, ‘ऋषितुल्य पंडित दीनदयाल उपाध्याय’। देश के विभिन्न समाचार-पत्रों में 750 से अधिक लेखों का प्रकाशन। संप्रति: पत्रकारिता।
हिन्दू शाही
हिन्दू शाही (879-1026) अफगानिस्तान के अंतिम हिंदू राजवंशों था। राजवंश ने लगभग 150 बर्षों तक भारत को इस्लामिक हमलो से सुरक्षित रखा । इस वंश का अंतिम प्रतापी शासक जयपाल था। जिसनें गजनी पर आक्रमण किया। और बहुत बहादुरी से लड़ा लेकिन अचानक गजनी का मौसम खराब हो जाने के कारण जयपाल की सेना के हाथी बिगड़ गये और वापिस जयपाल की सेना को कुचलने लगे इस कारण गजनी का शासक मुहम्मद गजनवी हावी होने लगा ,ओर अंत मे जयपाल को वापिस लौटना पड़ा। इसके बाद लगभग 1025 ईसवी में गजनवी ने हिन्दू शाही राजा धर्मपाल पर हमला किया। इस युद्ध मे जयपाल बहुत वीरता से लड़ा पर कम सैन्य बल होने के कारण हार गया। जयपाल हार को सहन नही कर सका और उसने अग्नि में समाधि ले ली। इसके बाद इस वंश का पतन हो गया।
न्यूज़ स्टेट
न्यूज़ स्टेट हिन्दी समाचार टीवी चैनल है। इस नाम से दो रीजनल चैनल हैं। न्यूज़ स्टेट उत्तर प्रदेश-उत्तराखंड और न्यूज़ स्टेट मध्य प्रदेश-छत्तीसगढ़ नाम के दो शानदार न्यूज चैनल हैं। यह न्यूज़ नेशन नेटवर्क प्राइवेट लिमिटेड की ओर से चलाए जाने वाले चैनल है।
चैनल प्रोफाइल
न्यूज़ नेशन नेटवर्क प्राइवेट लिमिटेड की ओर से न्यूज़ नेशन चैनल भी चलाया जा रहा है। ग्रुप का मुख्यालय नोएडा (उत्तर प्रदेश),में स्थित है। न्यूज़ स्टेट चैनल को देश के हिंदी भाषी राज्यों में सबसे अधिक देखा जाता है। 14 फरवरी 2014 को इस चैनल को लॉन्च किया गया था जिसके बाद इसने बड़ी तेजी से अपने दर्शकों के बीच पहचान बनाई और जल्द ही सर्वाधिक देखे जाने वाले हिन्दी समाचार चैनलों में शामिल हो गया। समय डिजिटल दुनिया का है। इसलिए चैनल की अपनी हिंदी की वेबसाइट हैं। NewsState.com के नाम से यह लोगों के बीच काफी लोकप्रिय है। इसके यूजर्स न केवल देश में हैं, प्रदेशों में है बल्कि विदेशों में भी इसके यूजर्स हैं। NewsState के Android App और Ios App को लगातार लोग बेहतर पा रहे हैं और दिन ब दिन इसके डाउनलोड बढ़ते जा रहे हैं।
15 सितंबर 2016 को न्यूज़ स्टेट चैनल को डिजिटल प्लेटफॉर्म पर भी लॉन्च किया गया था। न्यूज़ स्टेट फ्री टू एयर चैनल है जिसकी पहुंच हर रोज लगभग 4.5 करोड़ लोगों तक है। यह उत्तर प्रदेश, उत्तराखंड, मध्य प्रदेश, राजस्थान, छत्तीसगढ़ और मुंबई जैसे राज्यों में सर्वाधिक देखे जाने वाले हिन्दी समाचार चैनलों में से एक है।
इतिहास
न्यूज़ नेशन नेटवर्क प्राइवेट लिमिटेड ने राष्ट्रीय हिंदी समाचार चैनल 14 फरवरी 2013 को लॉन्च किया था। जो देश- दुनिया से जुड़ी तमाम खबरों को आम लोगों तक सरल भाषा में पहुंचाता है और खास तौर से समाज के उन मुद्दों को उठाता जिनपर आमतौर पर किसी का ध्यान नहीं जाता। हालांकि इसकी पहुंच ज्यादातर शहरीय और नगरीय क्षेत्रों तक ही थी। इसके बाद ग्रामीण इलाकों में लोगों तक पहुंचने के लिए और उनकी जरूरत से जुड़े मुद्दों देश के सामने लाने के लिए न्यूज नेशन ने 14 फरवरी 2014 को न्यूज़ स्टेट उत्तर प्रदेश/उत्तराखंड चैनल लॉन्च किया।
इस चैनल ने कम समय में ही अपार सफलता हासिल की और जल्द ही प्रदेश का नं 1 चैनल बन गया। चैनल की अपार सफलता को देखते हुए न्यूज नेशन नेटवर्क प्राइवेट लिमिटेड ने 25 मार्च 2018 को अपना तीसरा हिंदी समाचार चैनल न्यूज़ स्टेट मध्य प्रदेश/ छ्त्तीसगढ़ लॉन्च किया जो ज्यादातर मध्य प्रदेश और छत्तीसगढ़ से जुड़ी हर छोटी-बड़ी खबर को कवर करता है।
राज्यवर समाचार चैनलों में न्यूज़ स्टेट बड़ी तेजी से लोकप्रिय हुआ और वर्तमान में इसकी पहुंच हर रोज लगभग 4.5 करोड़ लोगों तक है और क्षेत्रियों समाचार चैनलों के मामले में इसकी पहुंच लगभग 68 फीसदी लोगों तक है। इसके साथ ही क्षेत्रिय समाचार चैनलों के मामले में News State के दोनों ही चैनल लगातार नंबर 1 बने हुए हैं।
नेटवर्क उपलब्धता
न्यूज़ स्टेट निम्नलिखित नेटवर्क पर उपलब्ध है:
तारापुर गाँव, गुरुआ (गया)
तारापुर गुरुआ, गया, बिहार स्थित एक गाँव है।
माता अमृतानंदमयी
माता अमृतानंदमयी देवी (देवनागरी: माता अमृतानंदमयी, मलयालम: മാതാ അമൃതാനന്ദമയി, जन्म सुधामणि इदमन्नेल, 27 सितम्बर 1953) एक हिन्दू आध्यात्मिक नेत्री व गुरु हैं, जिन्हें उनके अनुयायी संत के रूप में सम्मान देते हैं और "अम्मा ", "अम्माची" या "मां" के नाम से भी जानते हैं। मानवतावादी गतिविधियों के लिए उन्हें व्यापक स्तर पर सम्मान प्राप्त है। कभी-कभी उनकी ओर "प्रेम से गले लगाने वाली संत" के नाम से भी संकेत किया जाता है।
माता अमृतानंदमयी मठ के उपाध्यक्ष स्वामी अमृतास्वरुपनन्द पुरी के अनुसार, "अम्मा के लिए दूसरों के दुःख को दूर करना उतना ही स्वाभाविक है जैसे कि अपनी आंखों के आंसू पोछना। दूसरों की खुशी में ही अम्मा की खुशी है। दूसरों की सुरक्षा में ही अम्मा अपनी सुरक्षा मानती हैं। दूसरों के विश्राम में ही अम्मा का विश्राम है। यही अम्मा का सपना है। और यही वह सपना है जिसके लिए मां ने अपना जीवन मानवता के जागरण के प्रति समर्पित कर दिया है।"
जीवनी
माता अमृतानंदमयी देवी का जन्म पर्यकडवु (जो अब कभी कभी अमृतापुरी के नाम से भी जाना जाता है) के छोटे से गांव अलप्पढ़ पंचायत, जिला कोलम, केरल में 1953 में सुधामणि इदमन्नेल के रूप में हुआ था। 9 वर्ष की आयु में उनका विद्यालय जाना बंद हो गया था और वे पूरे समय अपने छोटे भाई-बहनों की देखभाल और घरेलू काम करने लगीं.
उनके माता-पिता द्वारा उनके विवाह के अनेकों प्रयासों के बावजूद भी अम्मा ने सभी निवेदकों को अस्वीकार कर दिया। 1981 में, जब अनेकों जिज्ञासु पर्यकडवु में आकर अम्मा के शिष्य बनने के लिए उनके माता-पिता की संपत्ति में रहने लगे तो, एक विश्वस्तरीय संगठन, माता अमृतानंदमयी मठ की स्थापना की गयी। अम्मा इस मठ की अध्यक्ष थीं। आज माता अमृतानंदमयी मठ अनेकों आध्यात्मिक और धर्मार्थ गतिविधियों में संलग्न है।
1987 में, अपने श्रद्धालुओं के अनुरोध पर, अम्मा विश्व के सभी देशों में कार्यक्रम आयोजित करने लगीं. तब से वे प्रतिवर्ष ऐसा करती हैं। वे देश जहां अम्मा के कार्यक्रम आयोजित हो चुके हैं उनमे निम्न देश शामिल हैं: ऑस्ट्रेलिया, ऑस्ट्रिया, ब्राज़ील, कनाडा, चिली, दुबई, इंग्लैंड, फिनलैंड, फ़्रांस, जर्मनी, होलैंड, आयरलैंड, इटली, जापान, केन्या, कुवैत, मलेशिया, मॉरिशस, रीयूनियन, रशिया, सिंगापूर, स्पेन, श्रीलंका, स्वीडेन, स्विटज़रलैंड और संयुक्त राज्य अमेरिका. वे प्रतिवर्ष भारत में वार्षिक भ्रमण भी करती हैं।
दर्शन
संस्कृत में दर्शन का अर्थ होता है 'देखना'. हिन्दू पारंपरिक प्रथा में यह पवित्र व्यक्ति या वस्तु को देखने की ओर संकेत करता है। आदर्श रूप में यह किसी मंदिर में एक ईश्वर की छवि में उस पवित्र व्यक्ति या वस्तु के दर्शन के सदृश होता है। किसी देवता की छवि देखने में दर्शंनकर्ता अपनी आंखों के माध्यम से उस देवता की शक्तियों को ग्रहण करते हैं। अतः दर्शन में, दर्शंनकर्ता को सौभाग्य, कल्याण और ईश्वरीय प्रभाव प्रदान करने की क्षमता होती है। अम्मा के अनुयायी इस शब्द का प्रयोग विशिष्ट रूप से प्रेमपूर्वक आलिंगन किये जाने के बेहद मांगपूर्ण संस्कार के लिए करते हैं।
अम्मा अपनी किशोरावस्था से ही इस तरह से दर्शन दे रही हैं। यह प्रथा किस प्रकार शुरू हुई इस सम्बन्ध में अम्मा बताती हैं कि, "लोग यहां आकर [मुझे] अपनी समस्याओं के बारे में बताया करते थे। वे रोते थे और मैं उनके आंसू पोंछा करती थी। जब वे रोते-रोते मेरी गोद में गिर जाया करते थे, तो मै उन्हें गले से लगा लेती थी। फिर अगला व्यक्ति भी मुझसे ऐसे ही व्यवहार की उम्मीद रखता था।..और इस तरह से यह रिवाज़ बन गया।" अम्मा का संगठन, माता अमृतानंदमयी मठ यह दावा करता है कि अम्मा ने इस दुनिया के 29 मिलियन से भी अधिक लोगों को अपने गले से लगाया है। ,
जब सन 2002 में उनसे यह पूछा गया कि उन्हें क्या लगता है उनका आलिंगन किस हद तक दुनिया के बीमारों की सहायता करता है? अम्मा ने कहा, "मैं यह नहीं कहती कि मैं इनकी समस्याओं का 100 प्रतिशत समाधान कर सकती हूं. इस संसार को परिवर्तित [पूरी तरह से] करने का प्रयास करना ठीक वैसा ही है जैसे कुत्ते की टेढ़ी पूंछ को सीधा करना. लेकिन लोगों से ही समाज का जन्म होता है। इसलिए लोगों को प्रभावित करने के द्वारा, आप इस समाज में परिवर्तन ला सकते हैं और इसके द्वारा इस संसार में परिवर्तन लाया जा सकता है। आप परिवर्तन ला सकते हैं, पर इसे पूरी तरह परिवर्तित नहीं कर सकते. प्रत्येक व्यक्ति के मष्तिष्क में चलने वाला युद्ध ही वास्तविक युद्धों के लिए उत्तरदायी है। इसलिए यदि आप लोगों को स्पर्श कर सकते हैं, तो अप इस विश्व को भी स्पर्श कर सकते हैं।"
शिक्षाएं
पुस्तक द टाइमलेस पाथ, में अम्मा के एक वरिष्ठ शिष्य, स्वामी रामकृष्णनंदा पुरी लिखते हैं: "अम्मा द्वारा मन में बैठाया गया [आध्यात्मिक] पाठ ठीक वैसा ही है जैसा कि हमारे वेदों में दिया गया है और उनके बाद के पारंपरिक धार्मिक ग्रंथों में संक्षेप में दोहराया गया है जैसे भगवद गीता." अम्मा स्वयं ही कहती हैं, "कर्म [क्रिया], ज्ञान और भक्ति यह तीनों ही आवश्यक हैं। यदि भक्ति और कर्म एक पक्षी के दो पंख हैं तो ज्ञान उसका अंत सिरा है। इन तीनों की सहायता से ही पक्षी उंचाइयों तक पहुंच सकता है।" वह सभी धर्मों की विभिन्न प्रार्थनाओं और आध्यात्मिक परिपाटियों को मष्तिष्क के निर्मलीकरण के एकमात्र उद्देश्य के लिए विविध पद्धतियों के रूप में देखती हैं। इसके साथ ही अम्मा ध्यान, कर्म योग पर आधारित क्रियाओं, परोपकार और करुणा, धैर्य, दया, आत्म नियंत्रण जैसे दैवीय गुणों के विकास के महत्व पर भी बल देती हैं, अम्मा कहती हैं कि इन गुणों का अभ्यास हमारे मष्तिष्क को परिष्कृत करता है, इसे अंतिम सत्य को आत्मसात करने के योग्य बनाता है: अंतिम सत्य यह है कि हमारा अस्तित्व इस शरीर और मष्तिष्क की सीमा में सीमित नहीं हैं अपितु यह एक आनंदमय चेतना है जो इस ब्रह्माण्ड के अद्वैत अधःस्तर के रूप में कार्य करती है। इस विचार को ही अम्मा जीवनमुक्ति [जीवित अवस्था में ही मुक्ति] कहती हैं। अम्मा कहती हैं, "जीवनमुक्ति कोई ऐसी अवस्था नहीं है जिसे मृत्यु के बाद प्राप्त किया जाये और ना ही आपको इसका अनुभव या प्राप्ति किसी दूसरे संसार में होगी. यह पूर्ण चेतना और समवृत्ति की एक अवस्था है जिसका अनुभव इस जीवित शरीर को धारण किये हुए ही इसी संसार में अभी ही किया जा सकता है। अपने स्व के साथ एकीकृत होकर इस उच्चतम सत्य का अनुभव करने के बाद, ऐसी आनंदमय आत्म को पुनः जन्म लेने की आवश्यकता नही होती. वह अनंत चेतना के साथ एकीकृत हो जाती है।"
धर्मार्थ मिशन
अम्मा के विश्वव्यापी धर्मार्थ मिशन में बेघर लोगों के लिए 100,000 घर, 3 अनाथ आश्रम बनाने का कार्यक्रम और 2004 में भारतीय सागर में सुनामी जैसी आपदाओं से सामना होने की अवस्था में राहत-और-पुनर्वास, मुफ्त चिकित्सकीय देखभाल, विधवाओं और असमर्थ व्यक्तियों के लिए पेंशन, पर्यावरणीय सुरक्षा समूह, मलिन बस्तियों का नवीनीकरण, वृद्धों के लिए देखभाल केंद्र और गरीबों के लिए मुफ्त वस्त्र और भोजन आदि कार्यक्रम सम्मिलित हैं। यह परियोजनाएं अनेकों संगठनों द्वारा संचालित की जाती हैं जिसमे माता अमृतानंदमयी मठ (भारत), माता अमृतानंदमयी सेंटर (संयुक्त राज्य अमेरिका), अम्मा-यूरोप, अम्मा-जापान, अम्मा-केन्या, अम्मा-ऑस्ट्रेलिया आदि शामिल हैं। यह सभी संगठन संयुक्त रूप से एम्ब्रेसिंग द वर्ल्ड (विश्व को गले लगाने वाले) के रूप में जाने जाते हैं।
जब 2004 में उनसे यह पूछा गया कि उनके धर्मार्थ मिशन का विकास कैसा चल रहा है तो अम्मा ने कहा, "जहां तक गतिविधियों की बात है यह किसी योजना पर आधारित नहीं हैं। सब कुछ सहज रूप से होता है। ग़रीबों और व्यथित लोगों की दुर्दशा देखकर एक कार्य ही दूसरे कार्य का माध्यम बना. अम्मा प्रत्येक व्यक्ति से मिलती हैं, वे प्रत्यक्ष ही उनकी समस्याओं को देखती हैं और उनके कष्टों को दूर करने का प्रयास करती हैं। ॐ लोकाः समस्ताः सुखिनो भवन्तु, यह सनातन धर्मं के प्रमुख मन्त्रों में से एक है, जिसका अर्थ होता है, 'इस संसार के सभी प्राणी प्रसन्न और शांतिपूर्ण रहें.' इस मंत्र की भावना को ही कर्म का माध्यम बनाया गया है।"
अधिकांश कार्य स्वयंसेवकों द्वारा आध्यात्मिक अभ्यास के रूप में किया जाता है। "यह अम्मा की इच्छा है कि उनके सभी बच्चे इस विश्व में प्रेम और शांति के प्रसार के लिए अपना जीवन समर्पित कर दें. अम्मा कहती हैं "ग़रीबों तथा पीड़ितों के लिए सच्ची करुणा ही ईश्वर के प्रति सच्चा प्रेम और भक्ति है।" "मेरे बच्चे उन्हें भोजन कराते हैं जो भूखे हैं, ग़रीबों की सहायता करते हैं, दुखी लोगों को सांत्वना देते हैं, पीड़ितों को राहत पहुंचाते हैं और सभी के प्रति दानशील हैं।"
भजन
अम्मा अपने भक्ति संगीत के लिए भी बहुत प्रसिद्ध हैं। उनके द्वारा गाये गए भजनों की 100 से अधिक रिकॉर्डिंग, 20 से भी अधिक भाषाओँ में उपलब्ध हैं। उन्होंने दर्ज़नों भजनों की रचना की है और उन्हें पारंपरिक रागों के अनुसार ढाला है। भक्ति गीतों को आध्यात्मिक अभ्यास के रूप में गाये जाने के सम्बन्ध में अम्मा कहती हैं, "यदि भजनों को एकाग्रता के साथ गया जाये तो यह गायक, श्रोता और प्रकृति के लिए लाभप्रद होता है। बाद में जब श्रोता भजन पर विचार करते हैं तो वे भजनों में उच्चारित पाठों के अनुरूप रहने का प्रयास करते हैं।" अम्मा कहती हैं कि आज के संसार में, प्रायः लोगों के लिए ध्यान के दौरान एकाग्र होना कठिन हो जाता है, लेकिन भक्ति गायन के द्वारा यह एकाग्रता सरलता से प्राप्त की जा सकती है।
अंतर्राष्ट्रीय मंचों पर पता
लीडर्स (यूएन, न्यूयॉर्क)
उद्धरण
""There is one Truth that shines through all of creation. Rivers and mountains, plants and animals, the sun, the moon and the stars, you and I—all are expressions of this one Reality.""
""In today’s world, people experience two types of poverty: the poverty caused by lack of food, clothing and shelter, and the poverty caused by lack of love and compassion. Of these two, the second type needs to be considered first because if we have love and compassion in our hearts, then we will wholeheartedly serve those who suffer from lack of food, clothing and shelter.""
""Everyone in the world should be able to sleep without fear, at least for one night. Everyone should be able to eat to his fill, at least for one day. There should be at least one day when hospitals see no one admitted due to violence. By doing selfless service for at least one day, everyone should help the poor and needy. It is Amma's prayer that at least this small dream be realized.""
"“Children, God has given us the necessary faculties to become like him. Love, beauty and all divine qualities exist within us. We should make use of our faculties to express these divine qualities in our lives.""
"“Whatever form of meditation we do, whether we focus on the heart or between the eyebrows, the goal is the same: one-pointed concentration.""
""Only when human beings are able to perceive and acknowledge the Self in each other can there be real peace.""
""Sorrow is the guru which takes you closer to God.""
""Asking how many times one should chant the mantra is like asking how much water should be given to a plant for it to yield fruit. Watering is required, but the amount of water depends on the nature of the plant, the climate, the quality of the soil, and so on. Water alone is not enough. The plant needs sunlight, fertilizer, air and protection from pests as well. Similarly, on the spiritual path, chanting the mantra is just one facet. Good deeds, good thoughts, and satsang [association with virtuous people] are also necessary. When all of these are present, then one gets the benefit according to God’s will.""
आलोचना
श्री पट्टाथनम, जो इन्डियन रेश्नलिस्ट एसोशियेशन के अध्यक्ष हैं और केरल में रहते हैं, ने मठ अमृतानंदमयी: सेक्रेड स्टोरीज़ एंड रियैलिटीज़ नामक एक विवादित आलोचनात्मक पुस्तक लिखी है जो पहली बार 1985 में प्रकाशित हुई थी। उन्होंने यह दावा किया है कि सुधामणि द्वारा किये जाने वाले सभी चमत्कार झूठे हैं और उनके आश्रम तथा उसके आसपास कई संदेहास्पद मौतें हुई हैं, जिनमे पुलिस द्वारा छानबीन किये जाने की आवश्यकता है। उनके द्वारा की गयी इस खोज में न्यायालायीय अभिलेखों, समाचार पत्रों की रिपोर्ट और प्रसिद्ध साहित्यिक हस्तियों द्वारा दिए गए उद्धरणों के विस्तृत सन्दर्भ शामिल हैं जिसमें मठ के नजदीकी सम्बन्धियों और स्वयं अमृतानंदमयी के साथ किया गया एक साक्षात्कार भी सम्मिलित है।
उस समय अमृतानंदमयी अधिक प्रसिद्ध नहीं थीं, बाद में प्रसिद्धि बढ़ने पर मठ ने इस पुस्तक के लेखक के अभयोजन की मांग की और 2004 में इस सम्बन्ध में कार्यवाही के लिए सरकार पर दबाव डाला। राज्य सरकार ने प्रकाशन कम्पनी के स्वामी, इस पुस्तक के प्रकाशक और पट्टाथनम पर अभियोग की अनुमति दे दी। इस आज्ञा में केरल उच्च न्यायालय द्वारा राज्य के गृह विभाग को माता अमृतानंदमयी आश्रम के एक भक्त और निवासी टी.के. अजान द्वारा किये इस आवेदन पर विचार करने हेतु दिए गए निर्देश शामिल थे कि पुस्तक में की गयी आलोचना के आधार पर इन तीनों पर आपराधिक अभियोजन की कार्यवाही की जाये.
अंततः इस आदेश ने अंतर्राष्ट्रीय स्तर पर ध्यान आकर्षित किया और बाद में मानवतावादियों, बुद्धिवादियों, लेखकों और कम्युनिस्ट पार्टी द्वारा आलोचना किये जाने पर इसे रद्द कर दिया गया।
बिधान चंद्र राय
डॉ॰ बिधान चंद्र राय (जुलाई १, १८८२ - जुलाई १, १९६२) चिकित्सक तथा स्वतंत्रता सेनानी थे। वे पश्चिम बंगाल के द्वितीय मुख्यमंत्री थे, १४ जनवरी १९४८ से उनकी म्रत्यु तक १४ वर्ष तक वे इस पद पर थे।बिधान रॉय को आधुनिक पश्चिम बंगाल का निर्माता माना जाता है। उनके जन्मदिन १ जुलाई को भारत मे 'चिकित्सक दिवस' के रूप मे मनाया जाता है। उन्हे वर्ष १९६१ में भारत रत्न से सम्मनित किया गया।
प्रारंभिक जीवन व शिक्षा
उनका जन्म खजान्ची रोड बांकीपुर, पटना, बिहार मे एक प्रवासी बंगाली कायस्थ परिवार में हुआ था। उनके जन्म स्थान को वर्तमान मे अघोर प्रकाश शिशु सदन नामक विद्यालय मे परिवर्तित कर दिया गया है।
राजनीति में प्रवेश
स्वदेश लौटने के पश्चात् डाक्टर राय ने सियालदह में अपना निजी चिकित्सालय खोला और सरकारी नौकरी भी कर ली। लेकिन अपने इस सीमित जीवनक्रम से वे संतुष्ट नहीं थे। सन् १९२३ में वे सर सुरेन्द्रनाथ बनर्जी जैसे दिग्गज राजनीतिज्ञ और तत्कालीन मंत्री के विरुद्ध बंगाल-विधान-परिषद् के चुनाव में खड़े हुए और स्वराज्य पार्टी की सहायता से उन्हें पराजित करने में सफल हुए। यहीं से इनका राजनीति में प्रवेश हुआ। डाक्टर राय, देशबंधु चित्तरंजन दास के प्रमुख सहायक बने और अल्पावधि में ही उन्होंने बंगाल की राजनीति में प्रमुख स्थान बना लिया। सन् १९२८ में मोतीलाल नेहरू की अध्यक्षता में हुए भारतीय राष्ट्रीय कांग्रेस के कलकत्ता अधिवेशन की स्वागतसमिति के वे महामंत्री थे। डा. राय राजनीति में उग्र राष्ट्रवादी नहीं वरन् मध्यम मार्गी थे। लेकिन सुभाषचंद्र बोस और यतीन्द्रमोहन सेनगुप्त की राजनीतिक प्रतिस्पर्धा में वे सुभाष बाबू के साथ थे। वे विधानसभाओं के माध्यम से राष्ट्रीय हितों के लिए संघर्ष करने में विश्वास करते थे। इसीलिए उन्होंने 'गवर्नमेंट ऑव इंडिया ऐक्ट' के बनने के बाद स्वराज्य पार्टी को पुन: सक्रिय करने का प्रयास किया। सन् १९३४ में डाक्टर अंसारी की अध्यक्षता में गठित पार्लमेंटरी बोर्ड के डा. राय प्रथम महामंत्री बनाए गए। महानिर्वाचन में कांग्रेस देश के सात प्रदेशों में शासनारूढ़ हुई। यह उनके महामंत्रित्व की महान् सफलता थी।
व्यावसायिक जीवन
विश्व के डाक्टरों में डाक्टर राय का प्रमुख स्थान था। प्रारंभ में देश में उन्होंने अखिल भारतीय ख्याति पं. मोतीलाल नेहरू, महात्मा गांधी प्रभृति नेताओं के चिकित्सक के रूप में ही अर्जित की। वे रोगी का चेहरा देखकर ही रोग का निदान और उपचार बता देते थे। अपनी मौलिक योग्यता के कारण वे सन् १९०९ में 'रॉयल सोसायटी ऑव मेडिसिन', सन् १९२५ में 'रॉयल सोसायटी ऑव ट्रापिककल मेडिसिन' तथा १९४० में 'अमरीकन सोसायटी ऑव चेस्ट फ़िजीशियन' के फेलो चुने गए। डा. राय ने सन् १९२३ में 'यादवपुर राजयक्ष्मा अस्पताल' की स्थापना की तथा 'चित्तरंजन सेवासदन' की स्थापना में भी उनका प्रमुख हाथ था। कारमाइकेल मेडिकल कालेज को वर्तमान विकसित स्वरूप प्रदान करने का श्रेय डा. राय को ही है। वे इस कालेज के अध्यक्ष एवं जीवन पर्यंत 'प्रोफेसर ऑव मेडिसिन' रहे। कलकत्ता एवं इलाहबाद विश्वविद्यालयों ने डा. राय को डी. एस-सी. की सम्मानित उपाधि प्रदान की थी। वे सन् १९३९ से ४५ तक 'ऑल इंडिया मेडिकल काउंसिल' के अध्यक्ष रहे। इसके अतिरिक्त वे 'कलकत्ता मेडिकल क्लब', 'इंडियन मेडिकल एसोसिएशन,' 'जादवपुर टेक्निकल कालेज', 'राष्ट्रीय शिक्षा परिषद्', भारत सरकार के 'हायर इंस्टीट्यूट ऑव टेक्नालाजी', 'ऑल इंडिया बोर्ड ऑव वायोफिज़िक्स', तथा यादवपुर विश्वविद्यालय के अध्यक्ष एवं अन्यान्य राष्ट्रीय स्तर को संस्थाओं के सदस्य रहे। चिकित्सक के रूप में उन्होंने पर्याप्त यश एवं धन अर्जित किया और लोकहित के कार्यों में उदारतापूर्वक मुक्तहस्त दान दिया। बंगाल के अकाल के समय आपके द्वारा की गई जनता की सेवाएँ अविस्मरणीय हैं।
राष्ट्रिय राजनीती में भूमिका
डाक्टर विधानचंद्र राय वर्षों तक कलकत्ता कारपोरेशन के सदस्य रहे तथा अपनी कार्यकुशलता के कारण दो बार मेयर चुने गए। उन्होंने कांग्रेस वकिंग कमेटी के सदस्य के रूप में सविनय अवज्ञा आंदोलन में सन् १९६० और १९३२ में जेलयात्रा की। वे सन् १९४२ से सन् १९४४ तक कलकत्ता विश्वविद्यालय के उपकुलपति रहे तथा विश्वविद्यालयों की समस्याओं के समाधान में सदैव सक्रिय योग देते रहे।
१५ अगस्त, सन् १९४७ को उन्हें उत्तर प्रदेश का राज्यपाल नियुक्त किया गया पर उन्होंने स्वीकार नहीं किया। प्रदेश की राजनीति में ही रहना अधिक उपयुक्त समझा। वे बंगाल के स्वास्थ्यमंत्री नियुक्त हुए। सन् १९४८ में डा. प्रफुल्लचंद्र घोष के त्यागपत्र देने पर प्रदेश के मुख्यमंत्री निर्वाचित हुए और जीवन पर्यत इस पद पर बने रहे। विभाजन से त्रस्त तथा शरणार्थी समस्या से ग्रस्त समस्याप्रधान प्रदेश के सफल संचालन में उन्होंने अपूर्व राजनीतिक कुशलता एवं दूरदर्शिता का परिचय दिया। उनके जीवनकाल में वामपंथी अपने गढ़ बंगाल में सदैव विफलमनोरथ रहे। बंगाल के औद्योगिक विकास के लिए वे सतत प्रयत्नशील रहे। दामोदर घाटी निगम और इस्पात नगरी दुर्गापुर बंगाल को डाक्टर राय की महती देन हैं।
निजी जीवन और निधन
३५ वर्ष की यौवनावस्था में ही स्वेच्छा ब्रह्मचर्य व्रत धारण करनेवाली माँ अधोरकामिनी राय के सुपुत्र डाक्टर विधानचंद्र राय आजीवन अविवाहित रहे। उनमें कार्य करने की अद्भुत क्षमता, उत्साह और शक्ति थी। वे निष्काम कर्मयोगी थे। उनकी महत्वाकांक्षी और समत्व प्रवृत्ति के कारण उनमें ८० वर्ष की वय में भी युवकों का सा-साहस और उत्साह बना रहा। रोग की नाड़ी की भाँति ही उन्हें देश की नाड़ी का भी ज्ञान था। राष्ट्रीय जीवन के विभिन्न क्षेत्रों में उनकी बहुमुखी सेवाएँ थीं। देश के औद्योगिक विकास, चिकित्साशास्त्र में महत्वपूर्ण अनुसंधान कार्य तथा शिक्षा की उन्नति में उनका प्रमुख कृतित्व था। संघर्षमय जीवन को उनकी राजनीति और चिकित्सा के क्षेत्र में महान् उपलब्धियों एवं देश को प्रदत्त महती सेवाओं के लिए उन्हें सन् १९६१ में राष्ट्र के सर्वोत्तम अलंकरण 'भारतरत्न' से विभूषित किया गया। डाक्टर राय बंगाल प्रदेश कांग्रेस के प्राण और कांग्रेस कार्यसमिति के प्रभावशाली सदस्य रहे। राजर्षि टंडन और जवाहरलाल नेहरू के मध्य तथा बाद में नेहरू जी और रफी अहमद किदवई के मध्य समझौता कराने में आपका प्रमुख हाथ रहा।
विरासत
बिधानचंद्र राय एक महान विभूति थे। एक वरिष्ठ चिकित्सक, शिक्षाशास्त्री, स्वतंत्रता सेनानी, भारतीय राष्ट्रीय कांग्रेस के महत्वपूर्ण नेता और आजाद हिन्दुस्तान में पश्चिम बंगाल के मुख्यमंत्री के रूप में एक नामचीन हस्ताक्षर हैं। डॉ राय ने बिहार में जन्म लेकर २० वर्ष की आयु तक वहीं शिक्षा पाई, फिर अधिकतर बंगाल में रहते हुए और काम करते हुए वे समयसमय पर असम भी गए। इस तरह डॉ राय खुद को तीनों प्रांतों का मानते थे। वे गर्व से स्वीकारते कि जैसे वे आज हैं, इसलिए हैं, क्योंकि तीनों प्रांतों के लोगों के बीच समान रूप से रहे हैं और उन्हें समान रूप से भलीभांति जानते हैं। उनका स्पष्ट विचार था कि वास्तव में अंतर्प्रांतीय विवादों का कोई वास्तविक आधार नहीं है। उन्होंने साबित कर दिया कि व्यक्ति वंश, जात, रंग, रूप आदि से चलते नहीं, बल्कि अपने गुणों के चलते आदर पाता है। संस्कृत के कवि ने ठीक ही लिखा है ‘गुणः सर्वत्र पूजयन्ते’ मेरी मान्यता है कि आदमी मुफलिसी में भी महान बन सकता है। सिर्फ शर्त यही है कि वह सद्‌गुणों के विकास के लिए सतत्‌ प्रयत्नशील रहे। बिधान भी ऐसे ही महान इंसान थे। गरीबी और बीमारी के साथ जीवन भर संघर्ष करते हुए वह कभी निराश या उदास नहीं हुए। उनका जन्म १ जुलाई सन्‌ १८८२ को बिहार के पटना जिले के बांकीपुर में हुआ था। अपने घर में पांच भाईबहनों में वे सबसे छोटे थे। उन्होंने पटना विश्वविद्यालय से गणित में स्नातक परीक्षा उत्तीर्ण की। इसके बाद कलकत्ता मेडिकल कॉलेज में प्रवेश लिया। यहां प्रथम वर्ष निर्बाध बीता, किंतु कष्टों से रहित नहीं रहा। कॉलेज के पांच वर्ष में केवल पांच रुपये की किताब ही खरीद पाए। सन्‌ १९०४ में जब बंगाल विभाजन की घोषणा हुई तब बिधान मेडिकल कॉलेज में थे। बंगाल में अरविंद घोष, बाल गंगाधर तिलक, लाला लाजपत राय तथा बिपिनचंद्र पाल की रहनुमाई में राष्ट्रीय आंदोलन मूर्त रूप ले रहा था। आंदोलन से प्रभावित बिधान ने हृदय में उठने वाली भावनाआें को काबू किया। उन्हें आभास था कि व्यावसायिक योग्यता प्राप्त करके वे राष्ट्र की बेहतर सेवा कर सकेंगे। स्नातक होने के तुरंत बाद प्रांतीय स्वास्थ्य सेवा में उन्हें नौकरी मिल गई। कठोर परिश्रम और अटूट लगन से उन्होंने एमडी की प़ढाई पूरी की, फिर आगे प़ढने के लिए इंग्लैंड जाने का इरादा किया। इरादा नेक था, पर दरिद्रता ने अभी उनका दामन नहीं छ़ोडा था। उन्होंने दो साल तीन माह का अवकाश लेकर और अपनी अल्प आय में से बचाए गए १२०० रुपये लेकर फरवरी १९०९ में वे इंग्लैंड के लिए रवाना हुए। दो साल तीन महीने में ही सेंट बार्थोलोम्यूस से एमआरसीपी और एफआरसी एस की परीक्षा उत्तीर्ण की।
विचारधारा
डॉ राय विचारधारा से आजीवन कांग्रेसी और गांधीवादी रहे। सन्‌ १९२५ में दार्जिलिंग में गांधीजी से डॉ राय की भेंट हुई तो दोनों में तुरंत दोस्ती हो गई। उन्हें गांधीजी से वैसा ही आध्यात्मिक मार्गदर्शन मिला, जैसा उन्हें अपने मातापिता से मिला था। जब सन्‌ १९३३ में पुणे में पर्णकुटी में गांधीजी उपवास कर रहे थे, तब डॉ राय उनके साथ थे। बाद में गांधीजी ने सन्‌ १९४३ में ‘भारत छ़ोडो आंदोलन’ में बंदी बनाए जाने के बाद पुणे में २१ दिवसीय ‘यथासामर्थ्य’ उपवास किया तो उन्होंने डॉ राय से अपनी देखभाल करने को कहा। आगामी वषा] में डॉ राय गांधीजी के घनिष्ठ मित्र और निजी चिकित्सक बन गए पर उन्होंने कभी उनका अंधानुकरण नहीं किया। जब भी वे उनके सिद्धांत या दर्शन से असहमत होते तो उनसे बहस करते। सन्‌ १९२५ में राजनीति में प्रवेश किया और ४२ वर्ष की आयु में बंगाल के राजनैतिक मंच के एक महत्वपूर्ण व्यक्ति बन गए। शुरू में उन्होंने किसी सियासी चर्चा में भाग नहीं लिया। उनकी सबसे ज्यादा रुचि शिक्षा और चिकित्सा की समस्याआें में थी। उन्होंने हुगली के प्रदूषण के कारणों और भविष्य में इसकी रोकथाम के तरीकों की जांच के लिए समिति गठन का प्रस्ताव पेश किया। उन्होंने २४ फ़रवरी १९२६ को सभा में पहला राजनीतिक भाषण दिया। धीरेधीरे मगर द़ृढता से वे एक उत्कृष्ट विधायक संसदविद्‌ बन गए। देशबंधु की मृत्यु के बाद सन्‌ १९२७ में दल के उपनेता बनाए गए। उनके नेतृत्व की योग्यता सिद्ध हो जाने के बाद उनका मेयर चुना जाना भी तय था, लिहाजा सन्‌ १९३१ में सर्वसम्मति से उनका चुनाव हुआ। उनके नेतृत्व में महापालिका ने निःशुल्क शिक्षा, निःशुल्क चिकित्सा, स़डकों और रोशनी की बेहतरी और जल वितरण की सुविधा ब़ढाने के लिए अधिकाधिक प्रयास किया। अस्पतालों और धर्मार्थ दवाखानों को आर्थिक सहायता देने के नियम बनाने का श्रेय उन्हीं को जाता है। उन्होंने देशबंधु के मानवतावादी दर्शन के साथ विशेष निजी योगदान भी दिया।
डॉ राय सन्‌ १९२८ में अखिल भारतीय कांग्रेस समिति के सदस्य चुने गए थे। विरोध तथा संघर्ष से स्वयं को अलग रखते हुए सभी नेताओं को अपनी गंभीरता, व्यवहार कुशलता और दलीय निष्पक्षता द्वारा गहराई तक प्रभावित किया। सन्‌ १९२९ में बंगाल में सविनय अवज्ञा आंदोलन का संचालन किया। अक्टूबर सन्‌ १९३४ में वे बंगाल कांग्रेस समिति के अध्यक्ष चुने गए। अप्रैल १९३९ में सुभाष बाबू का भारतीय राष्ट्रीय कांग्रेस के अध्यक्ष पद से इस्तीफा देेने के बाद गांधीजी की मंशा थी कि डॉ राय कार्यकारिणी समिति में शामिल हों। पर भीतरी गुटबाजी के चलते यह मुमकिन नहीं हो सका। द्वितीय महायुद्ध शुरू होने पर डॉ राय का कांग्रेस से मतभेद हो गया। उन्होंने सन्‌ १९४०४१ में कार्यकारिणी समिति से बाहर रहने का स्वयं का आग्रह किया। दरअसल वह सियासी अख़ाडे में शामिल होने के बजाय डॉक्टरी में अपना समय देना चाहते थे। १८ जनवरी १९४८ को गांधीजी का एक और उपवास समाप्त हुआ तो बंगाल विधायक दल का निर्णय गांधीजी को बताया और मंत्रिमंडल बनाने में अपनी हिचकिचाहट भी प्रकट की। गांधीजी ने सलाह दी कि यदि विधानसभा में कांग्रेस सदस्यों की उनकी आवश्यकता है, तो इसे स्वीकार करना उनका कर्तव्य है। डॉ राय ने जोर देकर कहा कि ‘मैं ऐसा तभी करुंगा, यदि दल का हस्तक्षेप नहीं हो। दल की सदस्यता के आधार पर नहीं, योग्यता और निपुणता के आधार पर मंत्री चुनने को मैं स्वतंत्र रहूं।’ जब कांग्रेस विधायक दल तथा कांग्रेस समिति इस बात को मान गई तब कहीं जाकर उन्होंने मुख्यमंत्री का दायित्व संभाला। राज्यपाल सी गोपालाचारी ने २३ जनवरी १९४८ को उन्हें पद की शपथ दिलाई। पद स्वीकार करके डॉराय संकटों और विरोधियों से डरे नहीं, बल्कि अडिग रहे और डटकर सामना किया। शांत और गंभीर रहकर हर संकट का सामना करने का दृढ निश्चय करके तीन साल में ही वे अराजकता मिटाने में कामयाब हो गए, साथ ही अपने प्रशासन की प्रतिष्ठा और सम्मान को भी बरकरार रखा।
कृणाल पांड्या
कृणाल पांड्या (जन्म २४ मार्च १९९१) एक भारतीय क्रिकेट खिलाड़ी हैं। वे बाएं हाथ के बल्लेबाज और ऑर्थोडॉक्स ऑफ स्पिनर हैं।
कृणाल का जन्म गुजरात के अहमदाबाद में हुआ था। उनके पिताजी का नाम हिमांशु पांड्या और उनके छोटे भाई का नाम हार्दिक पांड्या है। कृणाल ने २७ दिसंबर २०१७ में उनकी गर्ल फ्रेंड पांखुरी शर्मा से विवाह किया।
उन्होंने 2021 में वनडे इंटरनेशनल मैच मे डेब्यू किया था | उन्होंने अपने डेब्यू वनडे इंटरनेशनल मैच में इतिहास रचा था | वह डेब्यू मैच में सबसे तेज अर्धशतक जड़ने वाले बल्लेबाज बन गए हैं | उन्होंने इंग्लैंड के खिलाफ पहले वनडे में महज 26 गेंदों में अर्धशतक बनाकर यह मुकाम हासिल किया है |
आईपीएल २०१८
कृणाल पाण्ड्या जिन्होंने २०१७ इंडियन प्रीमियर लीग में मुंबई इंडियंस की फ्रेंचाईजी की तरफ से खेले थे और इस बार भी मुंबई ने इन्हें राईट टू मैच कार्ड का इस्तेमाल करते हुए ८ करोड़ ८० लाख में खरीदा है।
द्विपद वितरण
Pascal's triangle; binomial distribution.svg के साथ
The probability that a ball in a Galton box with 8 layers (n = 8) ends up in the central bin (k = 4) is 70/256.]]
द्विपद वितरण (Binomial distribution) प्रायिकता सिद्धांत और सांख्यिकी में, मापदंडों n और p के साथ n स्वतंत्र प्रयोगों के अनुक्रम में सफलताओं की संख्या, प्रत्येक एक हाँ-नहीं सवाल पूछते हुए और प्रत्येक के अपने स्वयं के बूलियन-मूल्य परिणाम के साथ : सफलता / हाँ / सच / एक ( प्रायिकता p के साथ) या विफलता / नहीं / झूठ / शून्य ( प्रायिकता q = 1-p के साथ), का असतत प्रायिकता वितरण है। एक एकल सफलता/ विफलता प्रयोग को बरनौली परीक्षण या बरनौली प्रयोग भी कहा जाता है और परिणामों का एक क्रम बरनौली प्रक्रिया कहलाता है; एक परीक्षण के लिए, यानी, n=1, द्विपद वितरण बर्नौली वितरण है। द्विपद वितरण सांख्यिकीय महत्व के लोकप्रिय द्विपद परीक्षण का आधार है।
कोसोवो गणराज्य
कोसोवो बाल्कन क्षेत्र में स्थित एक विवादास्पद क्षेत्र है। यह स्वघोषित राज्य कोसोवो गणराज्य द्वारा नियंत्रित है, जिसका कमोबेश पूरे क्षेत्र पर नियंत्रण है, केवल कुछ सर्ब क्षेत्र को छोड़कर। सर्बिया संविधान (2006) के अंतर्गत सर्बिया कोसोवो को स्वतंत्र राष्ट्र के रूप में मान्यता नहीं देता, बल्कि उसे अपने संप्रभु क्षेत्र के अंतर्गत संयुक्त राष्ट्र शासित क्षेत्र, कोसोवो और मेतोहिजा स्वशासी प्रान्त मानता है। जबकि सऊदी अरब, कतर, ओमान, कनाडा, संयुक्त राज्य अमेरिका, संयुक्त अरब अमीरात जैसे देश कोसोवो को स्वतंत्र और संप्रभु राष्ट्र की मान्यता देते हैं
इस विवाद के बावजूद कोसोवो एक स्थलरुद्ध (चारो ओर से जमीन से घिरा) देश है, जिसके उत्तर और पूर्व में सर्बिया स्थित है, दक्षिण में मेसाडोनिया गणराज्य, पश्चिम में अल्बानिया और उत्तरपश्चिम में मोन्टेग्रो स्थित है। कोसोवो की राजधानी और सबसे बड़ा शहर प्रिस्टिना है। अन्य बड़े शहरों में पेक, प्रेजरन, जाकोवा और मित्रोविका शामिल हैं।
<!-- Kosovo (Albanian: Kosova, Kosovë; Serbian: Косово or Косово и Метохија, Kosovo or Kosovo i Metohija[6]) is a disputed territory in the Balkans. Its majority is governed by the partially-recognised Republic of Kosovo (Albanian: Republika e Kosovës; Serbian: Република Косово, Republika Kosovo), a self-declared independent state which has de facto control over the territory; the exceptions are some Serb enclaves. Serbia does not recognise the secession of Kosovo and considers it a United Nations-governed entity within its sovereign territory, the Autonomous Province of Kosovo and Metohija (Serbian: Аутономна Покрајина Косово и Метохија, Autonomna Pokrajina Kosovo i Metohija), according to the Constitution of Serbia (2006).[7]
Kosovo is a landlocked territory. Apart from being disputed by Serbia with which it forms a continuous land north and eastward, the remainder is bordered by the Republic of Macedonia to the south, Albania to the west and Montenegro to the northwest (all of which recognise Kosovo as independent). The largest city and the capital of Kosovo is Pristina (alternatively spelled Prishtina or Priština), while other cities include Peć (Peja), Prizren, Đakovica (Gjakova), and Kosovska Mitrovica (Mitrovica).
In antiquity, Kosovo roughly correlated with the lands inhabited by the Dardani.[8] Subsequently, the region was successively integrated into the Roman, Byzantine, Bulgarian and Serbian empires, although the region witnessed arrivals and peturbations caused by numerous barbarian groups. Following the Battle of Kosovo in 1389, it became part of the Ottoman Empire; this brought the region into close contact with the Middle East and subsequently introduced Islam to the population. During the late 19th century, Kosovo was the centre of the Albanian national awakening. In 1912, the Ottoman province was divided between Montenegro and Serbia, both of which became part of Yugoslavia in 1918. During World War II, the majority of Kosovo was part of the Italian occupation of Albania before becoming an autonomous province under the SFR Yugoslavia.
After the Kosovo War and the 1999 NATO bombing of Yugoslavia,[9] the territory came under the interim administration of the United Nations Mission in Kosovo (UNMIK), most of whose roles were assumed by the European Union Rule of Law Mission in Kosovo (EULEX) in December 2008.[10] In February 2008, the Assembly of Kosovo declared Kosovo's independence as the Republic of Kosovo. Its independence is recognised by 62 UN member states and the Republic of China (Taiwan). On 8 अक्टूबर 2008, upon request of Serbia, the UN General Assembly adopted a resolution asking the International Court of Justice for an advisory opinion on the issue of Kosovo's declaration of independence.[11] -->
यूनाइटेड किंगडम में राज-परमाधिकार
राज-परमाधिकार, कुछ विशेष प्रथागत अधिकारों, विशेषाधिकारों और प्रतिरक्षा का समूह है, जिसे यूनाइटेड किंगडम में केवल संप्रभु पर निहित हैं। यह विशेषाधिकार, ब्रिटिश सरकार की कई संवैधानिक शक्तियों का स्रोत भी है। परामधिकारों को पूर्वतः शासक द्वारा अपने विवेक पर प्रयोग किये जाते हैं। बहरहाल, १९वीं सदी के बाद से, प्रथागत रूप से परमाधिकार को प्रधानमंत्री और अन्य कैबिनेट मंत्रियों की सलाह (जिनके प्रति वे संसद में जवाबदेह होते हैं) पर ही प्रयोग करना आवश्यक माना जाता है। हालाँकि, अधिराट् संवैधानिक रूप से प्रधानमंत्री और मंत्रिमण्डल के ख़िलाफ़ शाही परमाधिकार का प्रयोग करने के लिए शसक्त एवं स्वतंत्र हैं, परंतु व्यवहारिक रूप से, ऐसा केवल आपातकालीन स्थिति में, या ऐसी परिस्थितियों में, जहाँ मौजूद मिसाल, पर्याप्त रूप से प्रश्न में आई पैस्थितयों पर लागू नहीं होती हों।
आज राज-परमाधिकार ही यूनाइटेड किंगडम की सरकार के कार्यकरण के लिए, विदेश मामले, रक्षा और राष्ट्रीय सुरक्षा संबंधित कई विषयों के लिए उपलब्ध है। राजसत्ता का इन तथा अन्य मामलों में सार्थक संवैधानिक उपस्थिति है, परंतु राजसत्ता का इन मामलों पर सीमित वास्तविक शक्तियां है, क्योंकि, विशेषाधिकार का प्रयोग करते प्रधानमंत्री और अन्य मंत्रियों या अन्य सरकारी अधिकारियों के हाथों में है।
ओंगल्लूर - १
ओंगल्लूर - १ (Ongallur-I) भारत के केरल राज्य के पालक्काड़ ज़िले में स्थित एक नगर है।
द नेमसेक (2006 फ़िल्म)
द नेमसेक 2006 में बनी हिन्दी भाषा की फिल्म है।
किमना, भनोली तहसील
किमना, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
महावीरचरित
महावीरचरितम् भवभूति द्वारा रचित संस्कृत नाटक है जिसमें राम के पूर्वार्ध जीवन का वर्णन है।
कुंवारी शुद्धि मिथक
कुंवारी शुद्धि मिथक ( कुंवारी इलाज मिथक, कुंवारी बलात्कार मिथक, या बस कुंवारी मिथक के रूप में भी जाना जाता है) यह विश्वास है कि कुंवारी लड़की के साथ यौन संबंध रखने से एचआईवी / एड्स या अन्य यौन संक्रमित बीमारियों का इलाज होता है।
इतिहास
मिथक को पहली बार १६वीं शताब्दी यूरोप में रिपोर्ट किया गया था और १९वीं शताब्दी विक्टोरियन इंग्लैंड में सिफलिस और गोनोरिया के इलाज के रूप में प्रमुखता प्राप्त हुई थी। उत्पत्ति अज्ञात है, लेकिन इतिहासकार हैन ब्लैंक लिखते हैं कि यह विचार संभवतः ईसाई कुंवारी की किंवदंतियों से विकसित हुआ है-शहीदों के पवित्रता ने राक्षसों से लड़ने में सुरक्षा के रूप में कार्य किया।
प्रादुर्भाव
उप-सहारा अफ्रीका, एशिया, यूरोप और अमेरिका सहित पूरी दुनिया के लोगों ने इस मिथक को सुना है।
दक्षिण अफ्रीका विश्वविद्यालय (यूनिसा) द्वारा दक्षिण अफ्रीका में किए गए एक सर्वेक्षण में पाया गया कि १८ प्रतिशत मजदूरों ने सोचा कि कुंवारी के साथ यौन संबंध रखने से एचआईवी/एड्स ठीक हो जाता है। गौतेंग में यौन स्वास्थ्य शिक्षकों द्वारा १९९९ में किए गए पहले के एक अध्ययन ने बताया कि सर्वेक्षण में भाग लेने वालों में से ३२ प्रतिशत ने मिथक पर विश्वास किया।
ज़िम्बाब्वे में गर्ल चाइल्ड नेटवर्क की बेट्टी मकोनी के अनुसार, एचआईवी पॉज़िटिव पुरुषों को कुंवारी लड़कियों के साथ यौन संबंध बनाकर अपनी बीमारी का इलाज करने की सलाह देने वाले पारंपरिक चिकित्सकों द्वारा मिथक को कायम रखा गया है। ज़िम्बाब्वे में, कुछ लोगों का यह भी मानना है कि एक कुंवारी लड़की का बलात्कार करने से उत्पन्न रक्त संक्रमित व्यक्ति के रक्त को रोग मुक्त कर देगा।
हालाँकि, यह ठीक-ठीक ज्ञात नहीं है कि यह मिथक कितना सामान्य है और इसमें विश्वास के कारण किस हद तक बलात्कार होते हैं। यह दावा कि अफ्रीका में मिथक या तो एचआईवी संक्रमण या बाल यौन शोषण को प्रेरित करता है, शोधकर्ताओं राहेल ज्यूकेस और हेलेन एपस्टीन द्वारा विवादित है, साथ ही मलावी में सजायाफ्ता यौन अपराधियों पर शोध के द्वारा, जहां इस विचार का समर्थन करने के लिए कोई सबूत नहीं मिला कि कुंवारी सफाई मिथक ने किसी भी बलात्कार को प्रेरित किया।
शिक्षा का महत्त्व
एचआईवी और एड्स संक्रमण के संबंध में अज्ञानता कई अफ्रीकी देशों में रोकथाम में बाधा के रूप में कार्य करती है।
यूनिसेफ के अनुसार, संस्कृति-आधारित लैंगिक भूमिकाएँ जो लड़कियों में मासूमियत और अज्ञानता को पुरस्कृत करती हैं और जो पुरुषों में यौन कामुकता को स्वीकार करती हैं, इस मिथक को बढ़ावा देती हैं। लड़कियों को उम्रदराज पुरुषों से शादी करने के लिए मजबूर किया जा सकता है, जिससे लड़कियों में एचआईवी ट्रांसमिशन होने की संभावना बढ़ सकती है। एड्स से जुड़ा कलंक भी कई लोगों को उनकी स्थिति को बचाने के लिए जानकारी मांगने या स्वास्थ्य सेवाओं से रोकता है, जो आगे संचरण में योगदान देता है।